Pogibeljno putovanje preko mora emigranata iz Afrike
Brodovi NATO saveza uvijek će odgovarati na pozive brodova koji su u nevolji
NATO savez i Europska unija kažu da čine sve što mogu kako bi pomogli afričkim emigrantima koji su suočeni s problemima na moru, na putu iz Afrike ka Europi Dok na stotine emigranata nastavlja svoje putovanje morskim putem iz Sjeverne Afriku do Europe i dok se povećava broj onih koji na tom putu gube živote sve se više postavlja pitanje - kako spasiti one čija su plovila potonula ili su oštećena na moru. Britanski list objavio je da Afrikanci, koji su preživjeli probleme na moru, optužuju Europljane i NATO savez da ne reagiraju na njihove pozive za pomoć. UN-ovo povjerenstvo za izbjeglice pozvalo je NATO i Europsku uniju da pomognu u spašavanju života, nakon informacija da je, u blizini talijanske obale, potonuo brod koji je prevozio na stotine ljudi iz Afrike. Glasnogovornica NATO saveza, , je rekla da, iako savez ima mandat zaštiti civile u Libiji, također pomaže i onima na moru: „Dok provode akcije u okviru mandata, brodovi pod zapovjedništvom NATO saveza uvijek će odgovarati na pozive brodova koji su u nevolji. To je naša obveza prema Zakonu o morima, a ukoliko naši kapetani budu drugačije reagirali, onda to nije u redu te je odraz nepoštivanja“. navela je primjer iz ožujka, kada je NATO pomogao ljudima ukrcanima na dva broda koja su tonula. Riječ je bila o skoro 500 ljudi. Ona je navela i da postoje optužbe da je libijska vlada prisilila emigrante da se ukrcaju na brod koji je ubrzo nakon toga potonuo. Glasnogovornik Europske unije izjavio je da su pripadnici agencije za zaštitu granica, nedavno spašavali ljude iz mora. Analitičar , iz londonskog Centra za europske reforme, kaže da se emigranti iz Afrike u Europu prebacuju već godinama, a da je njihov broj povećan nakon pobuna u nekoliko arapskih zemalja: Razlog zašto je uzrokovalo tako mnogo nestabilnosti je očigledan – ljudi jednostavno bježe iz vrlo teških situacija“. Brady tvrdi da nemiri u Tunisu, Libiji i drugim zemljama, također znače da te zemlje više ne kontroliraju svoja obalna područja i ne mogu spriječiti emigrante da krenu ka Europi. Cijela je ova situacija dio šire europske debate o tome kako se nositi s onima koji dolaze iz arapskih zemalja zahvaćenih nemirima. Na primjer – vode se diskusije oko pooštravanja šengenskog sporazuma o otvorenim europskim granicama. , iz Amnesty Internationala, organizacije za zaštitu ljudskih prava, kaže da bi Europa trebala prihvatiti te emigrante, a ne odbijati ih: „Retorika koja dolazi iz Europske unije potpuno je iskrivljena i to već duže vrijeme. Tom se retorikom sada pokušava spriječiti prelazak ljudi u Europu, odnosno prolaz preko europskih granica. Ništa od toga ne pomaže ljudima koji su u očajnoj situaciji“. Ministri Europske unije srest će se ovoga tjedna kako bi razgovarali o tome kako se nositi s pravim valom afričkih izbjeglica. Tijekom vikenda papa Benedikt pozvao je katolike da budu tolerantni prema imigrantima umjesto da ih se boje. U poruci što ju je objavio u Veneciji, Papa je kazao da se katolici ne bi smjeli prepustiti strahu od drugih, stranaca ili ljudi koji su došli izdaleka.